สวัสดีครับคุณ พอดีผมชอบมีอาการคัน แสบ บริเวณลำตัว และใบหน้าในเวลาอากาศร้อน สักพักก็หาย ไม่เป็นผื่น อยากทราบว่าเกิดจากอะไรครับ ขอบครับ.
สวัสดีค่ะ อาการคันและแสบตามลำตัวและใบหน้า เวลาอากาศร้อนนั้น อาจจะเป็นปฎิกิริยาที่เกิดขึ้นได้เป็นปกติในคนทั่วไปที่ต้องสัมผัสกับอากาศร้อนจัดๆ สาเหตุอื่นๆเช่น การเกิดผดร้อน ผื่นผิวหนังอักเสบจากภูมิแพ้หรือการแพ้สัมผัส ผื่นลมพิษ แต่อย่างไรก็ตามควรมีผื่นแดง จุดแดง หรือปื้นนูนให้เห็นค่ะหากไม่มีผื่นใดๆเลย ก็อาจเป็นการระคายเคืองที่ผิวหนังจากความร้อนที่สัมผัสค่ะ แนะนำการหลีกเลี่ยงการออกแดด การสัมผัสความร้อนโดยตรง อาจยืนในที่ร่ม ถือร่ม และสังเกตอาการคันและแสบที่มีว่าดีขึ้นหรือไม่ ถ้าอาการยังไม่ทุเลา หรือเริ่มมีผื่นใดๆขึ้นให้เห็น ควรไปพบแพทย์เพื่อตรวจเพิ่มเติม